לוגאן פול

**לוגאן אלכסנדר פול** (באנגלית: **Logan Alexander Paul**; נולד ב-1 באפריל 1995) הוא בדרן מדיה חברתית, שחקן, מתאגרף מקצועי ומתאבק יהודי-אמריקאי, המופיע בארגון ההיאבקות WWE, בתוכנית הדגל Raw, שבה הוא מכהן כאלוף הזוגות העולמי הנוכחי ביחד עם אוסטין ת'יאורי כחלק מקבוצת החזון. פול החל להתפרסם דרך סרטונים המשותפים באפליקציית Vine ומאוחר יותר הפך לשחקן מקצועי.

## ביוגרפיה
לוגאן נולד בעיירה ווסטלייק אוהיו שבארצות הברית, למשפחה נוצרית בעיקרה, אם כי לפי היהדות הוא ואחיו יהודים כי סבתו של אמו הייתה יהודייה. בגיל 10 החל ליצור סרטוני רשת לערוץ יוטיוב הנקרא "Zoosh" וגם יש לו עוד ערוץ נוסף המכונה "Idogandjslice", שפתח בגיל 12. למד באוניברסיטת אוהיו לפני שפרש בשנת 2014 כדי לקדם את קריירת הבידור ברשת החברתית Vine במשרה מלאה בלוס אנג'לס. אחיו הצעיר הוא ג'ייק פול.

### רשתות חברתיות ו-Vine
לוגאן החל להתפרסם כיוצר תוכן בפלטפורמת שיתוף הסרטונים ברשת Vine. בפברואר 2014, היו לו יותר מ-3.1 מיליון עוקבים בפלטפורמות רשתות חברתיות שונות. הוא הוגדר כמקום 10 מיוצרי התוכן המשפיעים ב-Vine בשנת 2015. הסרטונים שלו הופיעו בפלטפורמות רשתות חברתיות אחרות גם, כגון פייסבוק, אינסטגרם, טוויטר, סנאפצ'ט ויוטיוב. באוקטובר 2015, היו לו יותר מ-300 מיליון צפיות כוללות בפייסבוק בלבד.

לוגאן היה חלק ממספר מסעות פרסום לחברות כמו האנס, פפסיקו, ואפילו HBO.

בשנת 2016 רכש קומקאסט מלוגאן סדרת טלוויזיה דיגיטלית בשם ".Logan Paul Vs" (לוגאן פול נגד).
ללוגאן יש שני ערוצי יוטיוב; Logan Paul Vlogs, בו הוא מעלה סרטוני ולוג באופן יומיומי, שם מצלם את חייו כל יום; והערוץ TheOfficialLoganPaul, שם הוא מצלם סקיצות ומערכונים, בדומה לחשבון ה-Vine שלו. לערוץ הוולוגים שלו יש יותר מ-17 מיליון רשומים כמנוי ומעל ל-3.5 מיליארד צפיות, ולערוץ המערכונים יש כ-4.5 מיליון רשומים כמנויים ומעל ל-300 מיליון צפיות נכון ל-16 בפברואר 2018.

ב-18 במאי 2017 הוציא לוגאן סינגל הנקרא "Help Me Help You" (עזרי לי לעזור לך), המארח בקליפ את הלהקה "Why Don't We" ואת השחקנית שי מיטשל. השיר הגיע ליותר מ-30 מיליון צפיות וליותר מ-980 אלף לייקים בשלושה שבועות בלבד.

בנוסף, לוגאן היה למפיק ולבמאי בשני השירים של הלהקה "Why Don't We", הנקראים "Nobody Gotta Know", ו-"Something Different".

באוגוסט 2017 לוגאן צבר כעשרה מיליון רשומים בתוך כ-333 ימים בעמוד היוטיוב שלו, ובכך הפך ליוטיובר שצבר כעשרה מיליון רשומים בזמן הקצר ביותר.

ב-31 בדצמבר 2017 העלה לוגאן סרטון שבו מתועד טיול ביער האאוקיגהארה, שנקרא גם "יער ההתאבדות", במהלך צילומי הסרטון נתקלו לוגאן וצוותו בגופה תלויה של מתאבד, תיעדו אותה מקרוב וצולמו צוחקים ומתייחסים אליה בחוסר כבוד. ביום שלמחרת פרסום הסרטון כוכבי רשת שונים ביקרו את לוגאן על התנהגותו ועל הפרסום וקראו לחסימתו. ב-2 בינואר, מחק לוגאן את הסרטון, העלה סרטון התנצלות, והודיע בחשבון הטוויטר שלו שעד להודעה חדשה הוא אינו מפרסם ולוגים, ולוקח זמן לעצמו להפיק לקחים. במהלך הצעד השנוי במחלוקת, #LoganPaul היה בראש הציוצים החמים למשך 24 שעות, כאשר סחף אחריו 700 אלף ציוצים בנושא לפני שהוסר על ידי טוויטר. בעקבות התקרית, יוטיוב החליטו להוריד את לוגאן מרשימת היוצרים בעלי עדיפות תוכן פרסומי משודרג, ולהשהות את המשך הפרויקטים של יוטיוב רד שבהשתתפותו כגון סרט ההמשך "The Thinning 2".

ב-25 באוגוסט 2018 נערך קרב אגרוף בינו לבין KSI והקרב הסתיים בתיקו.

ב-9 בנובמבר 2019 נערך קרב חוזר בין השניים אשר נגמר בניצחון של KSI.

ב-10 באוקטובר 2023 נערך קרב אגרוף בינו לבין דילון דניס אשר נגמר בניצחונו של לוגאן.

בשנים 2021-2022 KSI ופול הפכו להיות חברים טובים ויצאו בשיתוף פעולה בהוצאת מותג משקאות אנרגיה בשם "PRIME" שכיום כולל כ-10 טעמים.

## סרטים וטלוויזיה
בתחילת 2015 הופיע לוגאן בסדרה "חוק וסדר: מדור מיוחד". בנוסף הופיע בסדרה של פוקס "Weird Loners", שם שיחק כ"תאומי פול". פול שיחק גם בפרק בסדרה Stitchers מבית ABC. ב-2016, לוגאן שיחק בסרט של יוטיוב רד - "The Thinning", לצד פייטון ליסט.

בשנת 2021 הופיע בתוכנית "הזמר במסכה" בתור סבא מפלצת והודח לאחר הופעתו השנייה.

## פילמוגרפיה

### מותג האופנה Maverick by Logan Paul
ב-2017 הודיע לוגאן כי הוא משיק מותג אופנה שיקרא על שם התוכי שלו, מאווריק (Maverick), שמשמש גם כלוגו של המותג. את המוצרים ניתן להזמין רק מהאתר שלו, והם כוללים מגוון רחב של חולצות, תיקים, גרביים, פוסטרים, כובעים ועוד.

בתחילת 2018, לאחר תקרית הווידאו "יער המתאבדים" ביפן, חברת Maverick Apparel בארצות הברית תבעה את לוגאן בשימוש שם המותג "Maverick" עבור מותג הבגדים שברשותו לאור ירידה במכירות עקב פרסום שלילי בגלל התקרית, לכאורה.

## קריירת היאבקות מקצועית
את דרכו בעולם ההיאבקות המקצועית החל לוגן פול בהופעת אורח ב-WWE במהלך שנת 2021 אירוע זה התרחש בקרב של המתאבק סמי זאין נגד קווין אוונס, לאחר ניצחונו של קווין אוונס. פול הצטרף לחגיגה עם אוונס, אך האחרון תקף אותו באמצעות מהלך ה"סטאנר".

באירוע רסלמניה 38, שהתקיים בשנת 2022, פול שיתף פעולה עם המתאבק דה מיז בקרב זוגות נגד צמד המיסטריוס (ריי מיסטיריו ודומיניק מסטיריו). פול ודה מיז השיגו ניצחון בקרב זה, אך לאחר סיומו, דה מיז תקף את פול.

בהמשך, לוגן פול חתם על חוזה רשמי עם ארגון ה-WWE. במסגרת אירוע סאמרסלאם בשנת 2022, פול התמודד מול דה מיז בקרב יחידים, בו השיג ניצחון. קרב זה נתפס כנקמה על התקיפה של דה מיז ב-38 ברסלמניה.

באירוע Crown Jewel, שנערך בשנת 2022, פול קיבל הזדמנות להתחרות על תואר אליפות ה-WWE הבלתי מעורער מול האלוף המכהן, רומן ריינס. למרות זאת, פול הפסיד בקרב זה.

באירוע רסלמניה 39 פול הפסיד לסת רולינס.

באירוע כסף בבנק 2023 פול לא הצליח להשיג את המזוודה, בסמארלם 2023 לוגן פול ניצח בקרב יחידים את ריקושט.
### אלוף ארצות הברית (2023-2024)
ב-Crown jewel 2023, לוגן פול זכה באליפות ארצות הברית של ה-WWE לאחר שניצח את ריי מיסטריו. הוא הגן בהצלחה על התואר נגד קווין אואנס ברויאל ראמבל בינואר 2024. ברסלמניה 40 באפריל 2024, הוא ניצח את קווין אואנס ורנדי אורטון בקרב משולש ושמר על אליפות ארצות הברית. לאחר מכן, במלך הזירה 2024, פול התמודד מול קודי רודס בקרב על אליפות ה-WWE אך הפסיד. את אליפות ארצות הברית הוא איבד בסאמרסלאם באוגוסט 2024 לאל. איי. נייט.
### יריבויות שונות
לאחר שאיבד את אליפות ארצות הברית, לוגן פול המשיך להתחרות בזירה. בתא ההדחות בפברואר 2025, הוא הודח מקרב תא ההדחות על ידי סי אם פאנק. ברסלמניה 41 באפריל 2025, הוא רשם ניצחון נוסף כשגבר על איי ג'יי סטיילס בקרב יחידים.

בסאמרסלאם 2025 נלחם פול בקרב זוגות יחד עם דרו מקינטייר נגד רנדי אורטון והראפר ג'לי רול, אותו גם הצמיד לניצחון בסיום הקרב.

ב-31 באוגוסט 2025 נלחם פול נגד ג'ון סינה באירוע Clash in Paris בו הפסיד, ולאחר הקרב אחרי שכנוע מצד ג'ן סינה חתם פול בחוזה מלא עם ה-WWE (עד אז היה פארט טיימר).

### החזון
ב-4 בנובמבר 2025 הצטרף רשמית פול לקבוצת החזון כחלק מסדרת ההישרדות של אותה שנה. ב-29 בנובמבר הקבוצה של פול ניצחה בקרב הWarGames ולאחר מכן בפרק העוקב בRaw הצטרף רשמית כחבר קבוע בחזון.

ב-27 בפברואר 2026 ניצח פול את ג'ייקוב פאטו בקרב העפלה לתא ההדחות. יום לאחר מכן בקרב תא ההדחות, לאחר שלושה הדחות רצופות על ידו - הוצמד פול על ידי קודי רודס לאחר שסת' רולינס נכנס לכלוב וביצע עליו את מהלך הסיום שלו. ב-23 במרץ הצטוות פול יחד עם אוסטין ת'יאורי למחלקת הזוגות בקרב נגד האוסוס אותם ניצחו. לאחר הקרב התקיף ג'יי אוסו את הצמד ובתגובה הג'נרל מנג'ר של Raw אדם פירס הכריז על קרב חוזר בניהם שיהיה על התארים. ב-30 במרץ הפסידו את התואר להחזון בקרב רחוב.

### אליפויות והישגים
* אליפות ארצות הברית של ה-WWE (פעם אחת)
* אליפות הזוגות העולמית של ה-WWE (פעם אחת, **נוכחי**) - ביחד עם אוסטין ת'יאורי

## חיים אישיים
ללוגאן יש אח קטן, ג'ייק פול, שהוא שחקן, יוצר תוכן ומתאגרף מקצועי. הוריו התגרשו כשהיה צעיר.

בשנת 2023 התארס פול לנינה אגדל, דוגמנית דנית, באגם קומו שבאיטליה. בשנת 2024 נולדה בתם.

## קישורים חיצוניים

* ערוץ הוולוג היומי Logan Paul Vlogs
* ערוץ הסקיצות TheOfficialLoganPaul

## הערות שוליים

קטגוריה:בדרנים יהודים
קטגוריה:בדרנים אמריקאים
קטגוריה:בלוגרים יהודים
קטגוריה:בלוגרים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:יוטיוברים יהודים
קטגוריה:יוטיוברים אמריקאים
קטגוריה:מגישי פודקאסטים יהודים
קטגוריה:מגישי פודקאסטים אמריקאים
קטגוריה:מתאבקים מקצוענים אמריקאים
קטגוריה:מחלוקות הקשורות לאינטרנט
קטגוריה:מחלוקות ביוטיוב
קטגוריה:זוכי פרס בחירת הנוער
קטגוריה:מתאבקי ה-WWE
קטגוריה:אמריקאים שנולדו ב-1995